RESOLUCIÓN do 11 de febreiro de 2008 pola que se convoca un curso de operadores de radar.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 15/02/2008

Dentro das actividades programadas para o ano 2008, en colaboración co Concello de Vigo, en virtude do convenio de formación asinado entre a Academia Galega de Seguridade Pública e o Concello de Vigo, anúnciase a realización dun curso de operadores de radar, que deberá desenvolverse conforme as seguintes bases:
Obxectivo.
-Dotar os policías dos coñecementos teóricos e prácticos suficientes para o manexo dos cinemómetros, garantindo unha maior profesionalidade e preparación técnica adecuada de cara á comparecencia diante da autoridade xudicial.
Destinatarios.
O curso vai dirixido aos membros do corpo de Policía local, funcionarios de carreira, do Concello de Vigo, para os que se reserva un mínimo dun 50% das prazas, cubrindo o resto destas con solicitantes doutros corpos de policía local que cumpran os mesmos requisitos, tendo preferencia os dos concellos próximos a Vigo.
Inscrición.
A inscrición dos participantes será totalmente gratuíta.
Prazas.
20 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 27 de febreiro ás 14.00 horas.
3. As instancias dos solicitantes que non pertenzan ao Concello de Vigo deberán enviarse á Academia Galega de Seguridade Pública (fax: 886 20 61 22), avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Os solicitantes que pertenzan ao corpo de Policía Local do Concello de Vigo deberán facer a súa solicitude a través da Academia de Formación de Policía Local do Concello de Vigo.
Datas.
O curso desenvolverase durante os días 3, 4, 5 e 6 de marzo de 2008.
O horario será de 16.00 a 21.00 horas, cunha duración de 20 horas lectivas.
Contido.
-Descrición sobre a operativa do radar e os seus elementos máis comúns.
-Teórica sobre os fundamentos técnicos e operativos do radar dotado con cámara dixital.
-Prácticas con vehículos dotados de cinemómetros de tecnoloxía distinta.
Profesorado.
Para o desenvolvemento deste curso contarase con técnicos, especialistas nesta materia, da Xefatura Provincial de Tráfico de Pontevedra.
Selección.
Os membros do corpo da Policía Local do Concello de Vigo serán seleccionados pola Xefatura da Policía Local do Concello de Vigo, e os restantes seranlles de aplicación os criterios do proceso de selección dos cursos da Academia Galega de Seguridade Pública (non ter feito este curso, menor número de cursos, antigüidade, grupo de pertenza, etc.).
Relación de admitidos.
A relación de admitidos farase publica o día 28 de febreiro a partir das 14.00 horas, pola Academia Galega de Seguridade Pública; os interesados poden coñecer e confirmar a súa asistencia chamando aos teléfonos 886 20 61 09/10/18/24 (Agasp) e na páxina web
http://agasp.xunta.es.
Lugar.
O curso desenvolverase na aula de formación da Policía Local do Concello de Vigo.
Certificado de aproveitamento.
Os asistentes a este curso deberán superar as probas que o profesorado considere que acreditan unha suficiencia no coñecemento técnico e no manexo operativo dos aparellos de control de velocidade (cinemómetros).
Por isto, ao remate do curso entregaráselles un certificado de aproveitamento a aquelas persoas que acrediten a súa participación continuada a el e superen as probas mencionadas no punto anterior.
Modificacións.
Tanto a Academia Galega de Seguridade Pública como o Concello de Vigo, se é o caso, poderán modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 11 de febreiro de 2008.
P.S. Disp. 1ª Orde do 31 de xaneiro de 2008
(DOG nº 23, do 1-2-2008)
María Isabel Durántez Gil
Directora xeral de Interior
Ver referencia pdf "03300D007P037.PDF"